ตำนานช็อกโกแลต HERSHEY’S
ในที่นี้ผู้อ่านหลายๆคนน่าจะเป็นสาวกขนมหวานกันอยู่แล้ว บางคนคงเห็นเครื่องดื่มช็อกโกแลต HERSHEY’S เข้ามาใน 7-Eleven เมื่อเร็วๆนี้ แต่รู้ไหมว่าตอนแรกผู้ตั้งแบรนด์นี้ไม่ได้ขายช็อกโกแลตมาก่อน ตำนานช็อกโกแลต HERSHEY’S เป็นอย่างไร ลงทุนแมนจะเล่าให้ฟัง
11 ม.ค. 2561

ตำนานช็อกโกแลต HERSHEY’S / โดย ลงทุนแมน
ในที่นี้ผู้อ่านหลายๆคนน่าจะเป็นสาวกขนมหวานกันอยู่แล้ว
บางคนคงเห็นเครื่องดื่มช็อกโกแลต HERSHEY’S เข้ามาใน 7-Eleven เมื่อเร็วๆนี้
แต่รู้ไหมว่าตอนแรกผู้ตั้งแบรนด์นี้ไม่ได้ขายช็อกโกแลตมาก่อน
ตำนานช็อกโกแลต HERSHEY’S เป็นอย่างไร ลงทุนแมนจะเล่าให้ฟัง
แรกเริ่มในปี 1886 Milton S. Hershey ได้เปิดบริษัททำ คาราเมล ชื่อ Lancaster Caramel โดยเป็นเจ้าแรกที่มีการใช้นมสดในการทำคาราเมล
แต่ต่อมาในปี 1893 Mr. Hershey ได้มีโอกาสไปร่วมงาน World's Columbian Exposition ใน Chicago จึงได้พบกับเครื่องทำช็อกโกแลตเป็นครั้งแรก เขาจึงได้ทำการขายบริษัทคาราเมล และนำเงินที่ได้มาก่อตั้งบริษัท HERSHEY ขึ้นในปี 1894 ซึ่งเป็นธุรกิจช็อกโกแลต
เหตุผลในการย้ายจากธุรกิจคาราเมล มาสู่ช็อกโกแลตนั้น Mr. Hershey ได้กล่าวว่า “คาราเมลเป็นแค่ของที่นิยมกันชั่วคราวเท่านั้นแต่ช็อกโกแลตนั้นเป็นของที่มีความนิยมถาวร”
จากวิสัยทัศน์ และ คำกล่าวของ Mr. Hershey ทำให้กิจการของบริษัท HERSHEY มีการเติบโตที่รวดเร็วโดยเฉพาะอย่างยิ่งหลังมีการคิดค้นผลิตภัณฑ์ Milk chocolate bar ในปี 1900
หลังจากนั้น HERSHEY ก็ได้เริ่มทำการออกแบรนด์สินค้าใหม่และเข้าซื้อกิจการของหลายๆผลิตภัณฑ์เข้ามาเรื่อยๆจนเป็น HERSHEY ในทุกวันนี้
กลับมาที่ขนมที่เรากินกันเป็นประจำทุกวัน หลายๆคนคงจะพอเดาได้แล้วว่า HERSHEY ไม่ได้ขายแค่ช็อกโกแลตยี่ห้อ HERSHEY’S เพียงอย่างเดียวเท่านั้นยังมีแบรนด์ขนมชนิดอื่นอีกที่หลายท่านคงจะนึกไม่ถึงเลยทีเดียวว่าเป็นผลิตภัณฑ์ของบริษัท HERSHEY เหมือนกัน
ตัวอย่างผลิตภัณฑ์ขายดีคือ
- HERSHEY’S ยอดขาย 1,500 ล้านเหรียญสหรัฐ
- Reese’s ยอดขาย 1,900 ล้านเหรียญสหรัฐ
- KitKat (เฉพาะฝั่งอเมริกา) สำหรับฝั่งไทยผู้จัดจำหน่ายคือบริษัท Nestle ยอดขาย 700 ล้านเหรียญสหรัฐ
- Kisses ยอดขายทั้งหมดประมาณ 460 ล้านเหรียญสหรัฐ
- Ice Breaker ยอดขายทั้งหมดประมาณ 475 ล้านเหรียญสหรัฐ
ปี 2016 มีรายได้อยู่ที่ 243,591 ล้านบาท กำไรสุทธิ 23,587 ล้าทบาท
ใครจะไปคิดว่าบริษัทขายขนมจะมีรายได้เป็นแสนล้านบาท
อ่านเรื่อง HERSHEY’S ทำให้เราคิดได้ว่าการทำธุรกิจที่ดีต้อง “มองภาพระยะยาว” ด้วย
Mr. Hershey ได้ย้ายจากธุรกิจคาราเมลเข้าสู่ธุรกิจช็อกโกแลต แสดงถึงวิสัยทัศน์ที่ต้องการจะเติบโตในระยะเวลาหลายสิบปีถัดไป
ในชีวิตเราบางทีก็วุ่นวายอยู่กับเรื่องตรงหน้ามากเกินไป..
ถ้าเราหยุดคิดสักนิด แล้วมองภาพระยะยาว เรื่องที่เราทำอยู่อาจจะไม่สำคัญอะไรเลย
ถ้าเรามองภาพใหญ่ และ เลือกทางเดินให้ถูก ก็อาจจะสำเร็จได้เหมือนตำนาน HERSHEY’S..
----------------------
ถ้าชอบเรื่องราวแบบนี้ อ่านบทความของลงทุนแมนแบบรวมเล่มได้ในหนังสือ ลงทุนแมน 1.0 หาซื้อได้ที่ ร้านหนังสือชั้นนำได้แล้ววันนี้
สั่งซื้อออนไลน์ได้ที่เว็บไซต์ SE-ED 
หรือ ที่เว็บไซต์ shoptAt24 ส่งฟรีที่ร้าน 7-11 ทุกสาขา 
----------------------
Reference
-
-
-
-